PMIndiaData/PMIndiaSum huggingface dataset:
પ્રધાનમંત્રીએ આંતરરાષ્ટ્રીય નર્સ દિવસ નિમિત્તે નર્સો પ્રત્યે કૃતજ્ઞતા વ્યક્ત કરી

પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય નર્સ દિવસ નિમિત્તે નર્સો પ્રત્યે કૃતજ્ઞતાની લાગણી વ્યક્ત કરી હતી. પ્રધાનમંત્રીએ જણાવ્યું હતું કે, “આંતરરાષ્ટ્રીય નર્સ દિવસ એ આપણી પૃથ્વી પર લોકો આરોગ્યપ્રદ રહે તે માટે ચોવીસ કલાક કાર્યરત રહેતી અસાધારણ નર્સોની કામગીરી પ્રત્યે કૃતજ્ઞતા વ્યક્ત કરવાનો વિશેષ દિવસ છે. વર્તમાન સમયમાં, કોવિડ-19ને હરાવવા માટે તેઓ ખૂબ જ ઉત્તમ કરે છે. આપણે આ નર્સો અને તેમના પરિવારના ખૂબ જ આભારી છીએ. ફ્લોરેન્સ નેટિંગલના જીવનથી પ્રેરણા લઇને, આપણા પરિશ્રમી નર્સિંગ સ્ટાફ વિપુલ પ્રમાણમાં કરૂણાની ભાવનાની પ્રતીતી કરાવે છે. આજે, અમે નર્સોના કલ્યાણ માટે કાર્યરત રહેવાની અને આ ક્ષેત્ર પર શ્રેષ્ઠ ધ્યાન આપવાની અમારી પ્રતિબદ્ધતાનો અમે પુનરોચ્ચાર કરીએ છીએ જેથી સંભાળ લેનારાઓની સંખ્યામાં કોઇ જ અછત વર્તાય નહીં.”
કેન્દ્રીય મંત્રીમંડળે ચંદીગઢ ખાતે ઈન્ડિયન ઈન્સ્ટીટ્યુટ ઑફ સોઈલ એન્ડ વોટર કન્ઝર્વેશન રિસર્ચ સેન્ટરની 13111.55 ચોરસ મીટર જમીન હરિયાણા અર્બન ડેવલપમેન્ટ ઓથોરિટીને ટ્રાન્સફર આપવા મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ચંદીગઢ ખાતે ઈન્ડિયન ઈન્સ્ટીટ્યુટ ઑફ સોઈલ એન્ડ વોટર કન્ઝર્વેશન (આઈઆઈએસડબલ્યુસી) રિસર્ચ સેન્ટરની જમીન, પંચકુલા ખાતે મનસા દેવી કોમ્પ્લેક્સ (એમડીસી)માં 60 મીટરનો પેરીફરલ માસ્ટર રોડ બનાવવા માટે હરિયાણા અર્બન ડેવલપમેન્ટ ઓથોરિટીને ટ્રાન્સફર કરવા માટે લીલી ઝંડી બતાવી છે. આ ટ્રાન્સફર નીચે મુજબ કરાશે – અ) લાગુ પડતા પ્રવર્તમાન કલેક્ટર રેટથી આઈઆઈએસડબલ્યુ સી રિસર્ચ સેન્ટર હસ્તકની 13,290.30 ચોરસ મીટર જમીન હુડાને ટ્રા્ન્સફર કરવી બ) હુડા હસ્તકની 178.75 ચોરસ મીટર જમીન ચંડીગઢ ખાતેના આઈઆઈએસડબલ્યુસી રિસર્ચ સેન્ટરને ટ્રાન્સફર કરવી ક) આઈઆઈએસડબલ્યુસી રિસર્ચ સેન્ટર અને હુડા વચ્ચે 410 ચોરસ મીટર જમીન પરસ્પર સમજૂતીથી આદાનપ્રદાન કરવી પંચકુલામાં મનસા દેવી કોમ્પ્લેક્સ (એમડીસી)માં પેરીફરલ માસ્ટર રોડના બાંધકામ માટે સરકારી જમીનની ટ્રાન્સફરને પગલે પ્રદેશમાં વૃદ્ધિ અને વિકાસ જોવા મળશે, જેના પરિણામે રોજગાર સર્જનનું પ્રમાણ વધશે. આ નિર્ણય, અર્થવ્યવસ્થાના એકંદર વિકાસને આગળ ધપાવવા માટે ચાવીરૂપ ક્ષેત્રોમાં માળખાકીય સવલતોને વેગ આપવાની સરકારની યોજનાઓનો પણ ભાગ છે.
પ્રધાનમંત્રી શ્રીએ ઉત્તરાખંડના મુખ્યમંત્રી તરીકે શપથ ગ્રહણ કરવા અંગે શ્રી તિરથસિંહ રાવતને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ઉત્તરાખંડના મુખ્યમંત્રી તરીકે શપથ ગ્રહણ કરવા માટે શ્રી તિરથસિંહ રાવતને અભિનંદન આપ્યા હતા. એક ટ્વીટમાં પ્રધાનમંત્રીએ કહ્યું, ‘ઉત્તરાખંડના મુખ્યમંત્રી તરીકે શપથ ગ્રહણ કરવા બદલ શ્રી @
પ્રધાનમંત્રીએ શ્રી રામચંદ્ર મિશનની સ્થાપનાના 75મા વર્ષની જયંતિની ઉજવણીના કાર્યક્રમને સંબોધન કર્યું

પ્રધાનમંત્રીએ રામચંદ્ર મિશનની સ્થાનની 75મી જયંતિના ઉપક્રમે આયોજિત એક કાર્યક્રમને સંબોધન કર્યું હતું. પ્રધાનમંત્રીએ લોકો વચ્ચે અર્થપૂર્ણતા, શાંતિ, સ્વાસ્થ્ય અને આધ્યાત્મિક સુખાકારી લાવવા માટે મિશનના પ્રયાસોની પ્રશંસા કરી હતી. તેમણે યોગને લોકપ્રિય બનાવવા માટે પણ મિશનના પ્રયાસોને બિરદાવ્યાં હતાં. પ્રધાનમંત્રીએ જણાવ્યું હતું કે, જ્યારે દુનિયાભરમાં લોકો હાલના ઝડપી અને તણાવયુક્ત જીવનમાં જીવનશૈલી સંબંધિત બિમારીઓ અને રોગચાળાનો સામનો કરી રહ્યાં છે, ત્યારે સહજ માર્ગ, સહૃદયતા અને યોગ દુનિયા માટે આશાના કિરણ સમાન છે. ભારતે કોરોના રોગચાળાના સફળતાપૂર્વક કરેલા સામનાનો સંદર્ભ ટાંકીને પ્રધાનમંત્રીએ કહ્યું હતું કે, 130 કરોડ ભારતીયો દુનિયા માટે ઉદાહરણરૂપ બની ગયા છે. એમાં સામાન્ય સમજણ અને યોગ-આયુર્વેદની પરંપરાગત રીતોએ મોટી ભૂમિકા ભજવી છે. શ્રી મોદીએ જણાવ્યું હતું કે, ભારત આંતરરાષ્ટ્રીય સ્તરે ભલાઈના કાર્યો વધારવા માનવકેન્દ્રિત અભિગમને અનુસરી રહ્યો છે. આ માનવકેન્દ્રિત અભિગમ કલ્યાણ, સુખાકારી અને સંપત્તિના સ્વસ્થ સંતુલન પર આધારિત છે. છેલ્લાં છ વર્ષમાં ભારતે દુનિયામાં વિશ્વના સૌથી મોટા જાહેર કલ્યાણના વિવિધ કાર્યક્રમો હાથ ધર્યા છે. આ પ્રયાસોનો ઉદ્દેશ ગરીબોના જીવનને ગરિમામય બનાવવાનો અને તેમના માટે વધુને વધુ તકોનું સર્જન કરવાનો છે. પ્રધાનમંત્રીએ ઉમેર્યું હતું કે, સંપૂર્ણ સ્વચ્છતા અભિયાનથી લઈને સામાજિક કલ્યાણકારક યોજનાઓ, રસોડાઓના ધુમાડાથી મુક્ત કરવાથી ઉજ્જવલા યોજનાથી લઈને બેંકિંગની સુવિધાથી વંચિત લોકોને બેંકિંગ સાથે જોડવાની યોજના, ટેકનોલોજીની સુવિધાથી લઈને તમામ માટે ઘર પૂરી પાડવાની યોજના – આ તમામ ભારત સરકારની કલ્યાણકારક યોજનાઓ અનેક લોકોના જીવનને સ્પર્શી રહી છે. પ્રધાનમંત્રીએ ભારતના આરોગ્યલક્ષી સુખાકારી પર બોલતા કહ્યું હતું કે, ભારતના આરોગ્યલક્ષી સુખાકારીના વિચારો રોગની સારવાર પૂરતાં મર્યાદિત નથી. હકીકતમાં આ વિચારો આરોગ્યને જાળવવા માટે પણ છે. શ્રી મોદીએ ભારતની મુખ્ય હેલ્થકેર યોજના આયુષ્માન ભારત તરફ ધ્યાન દોર્યું હતું, જેના લાભાર્થીઓની સંખ્યા અમેરિકા અને ઘણા યુરોપિયન દેશોની વસ્તીથી વધારે છે. આ વિશ્વની સૌથી મોટી હેલ્થકેર યોજના છે. તેમણે કહ્યું હતું કે, દવાઓ અને તબીબી ઉપકરણની કિંમતોમાં પણ ઘટાડો થયો છે. પ્રધાનમંત્રીએ જણાવ્યું હતું કે, ભારત આંતરરાષ્ટ્રીય સ્તરે રસીકરણમાં કેન્દ્રીય ભૂમિકા ભજવી રહ્યો છે. આપણે આપણા દેશની સાથે સંપૂર્ણ વિશ્વમાં આરોગ્યલક્ષી સુખાકારી વધારવાની દ્રષ્ટિ ધરાવીએ છીએ. ભારતીયો પાસે આરોગ્ય અને સુખાકારી જાળવવાનો સમૃદ્ધ વારસો છે. તેમણે લોકોને ભારતને આધ્યાત્મિક અને સુખાકારીના પ્રવાસન માટેનું કેન્દ્ર બનાવવા કામ કરવાની અપીલ કરી હતી. પ્રધાનમંત્રીએ ઉમેર્યું હતું કે, આપણી યોગ અને આયુર્વેદની શાખાઓ સંપૂર્ણ માનવજાતને સ્વસ્થ રાખવામાં પ્રદાન કરી શકે છે. આપણે આ વિદ્યાઓને દુનિયા સમજી શકે એ ભાષાઓમાં રજૂ કરવાની જરૂર છે. શ્રી મોદીએ આંતરરાષ્ટ્રીય સ્તરે યોગ અને ધ્યાન તરફ લોકોના રસમાં વધારા પર ભાર મૂક્યો હતો. તેમણે કહ્યું હતું કે, આખી દુનિયામાં હતાશા-નિરાશા એક પડકારજનક સ્થિતિ છે. તેમણે આશા વ્યક્ત કરી હતી કે, આ સમસ્યાનું સમાધાન કરવામાં હાર્ટફૂલનેસ પ્રોગ્રામ મદદરૂપ થશે. તેમણે પોતાની વાત પૂરી કરતાં કહ્યું હતું કે, “રોગમુક્ત નાગરિકો, માનસિક રીતે મજબૂત નાગરિકો ભારતને નવી ઊંચાઈએ લઈ જશે.”
પ્રધાનમંત્રીએ ત્રિપુરાના લોકોને રાજ્યના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ત્રિપુરાના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી. ટ્વીટ કરી પ્રધાનમંત્રીએ જણાવ્યું હતું કે, “અમને ત્રિપુરાની અનુકરણીય પરંપરા અને રાષ્ટ્રના વિકાસ માટે તેમના યોગદાનનું ગૌરવ છે. ત્યાંના લોકો પોતાના મહેનતુ સ્વભાવ માટે જાણીતા છે. હું ત્રિપુરાના નાગરિકોની નિરંતર સમૃદ્ધિ અને સુખાકારી માટે પ્રાર્થના કરું છું.”
રાષ્ટ્રીય અપતટીય પવન ઉર્જા નીતિને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે રાષ્ટ્રીય અપતટીય પવન ઉર્જા નીતિને પોતાની મંજૂરી આપી દીધી છે. આ મંજૂરીની સાથે જ નવીન તેમજ નવીકરણીય ઉર્જા મંત્રાલય (એમએનઆરઈ)ને દેશના વિશેષ આર્થિક ક્ષેત્ર (ઈઈઝેડ) અંદર અપતટીય ક્ષેત્રોના ઉપયોગ માટે પ્રમુખ મંત્રાલયના રૂપમાં અધિકૃત કરવામાં આવ્યું છે. એજ રીતે રાષ્ટ્રીય પવન ઉર્જા સંસ્થાન (એનઆઈડબલ્યુઈ)ને દેશમાં અપતટીય પવન ઉર્જાના વિકાસ અને અપતટીય પવન ઉર્જા બ્લોકોની વહેંચણી અને સંબંધિત મંત્રાલયો તેમજ એજન્સીઓ સાથે સમન્વય તેમજ સંબંધિત કાર્યો માટે પ્રમુખ એજન્સીના રૂપમાં અધિકૃત કરવામાં આવ્યું છે. આ મંજૂરીથી અપતટીય પવન ઉર્જા પરિયોજનાઓની સ્થાપના અને આધાર રેખાથી 200 સમુદ્રી મિલ (નોટીકલ માઈલ) ના અંતર સુધી દેશમાં અથવા તેની આસપાસ જળમાં સંશોધન તેમજ વિકાસ કાર્યો સહિત અપતટીય પવન ઉર્જાના વિકાસનો માર્ગ પ્રશસ્ત થયો છે. 7600 કિ.મી. લાંબી ભારતીય તટીય રેખાની આસપાસ આરંભિક આંકલનોથી અપતટીય પવન ઉર્જાના વિકાસની સંભાવનાઓના સંકેત મળ્યા છે. રાષ્ટ્રીય અપતટીય પવન ઉર્જા નીતિને મંજૂરીની સાથે સરકાર અપતટીય પવન ઉર્જાના વિકાસમાં અપતટીય પવન ઉર્જાના વિકાસની સફળતાને દોહરાવવા માંગે છે. આ નીતિથી બધા રોકાણકારો / લાભાર્થીઓને, ભલે તે ઘરેલું હોય કે વિદેશી, સમાન અવસર પ્રાપ્ત થશે. એનઆઈડબલ્યુઈ બધી પ્રક્રિયાઓને પારદર્શી રીતે પૂર્ણ કરશે. આ પગલાંથી દેશને ઉર્જા સુરક્ષા પ્રાપ્ત કરવા અને એનએપીસીસી લક્ષ્યોને પ્રાપ્ત કરવાની દિશામાં અગ્રેસર થવામાં મદદ મળશે. આ યોજના દેશભરમાં માન્ય હશે, જે અપતટીય પવન ક્ષમતાની ઉપલબ્ધતા પર નિર્ભર રહેશે.
કુડાનકુલમ અણુ પાવર પ્લાન્ટ 1ના સમર્પણ સમારંભમાં પ્રધાનમંત્રીનું વક્તવ્ય

હિઝ એક્સલન્સી પ્રેસિડેન્ટ વ્લાદીમિર પુતિન, તમિલનાડુનાં મુખ્યમંત્રી આદરણીય જયલલિતાજી, મંત્રી સુષ્મા સ્વરાજજી, મંત્રી પોન રાધાક્રિષ્નન, મારા પ્રિય મિત્રો, નમસ્કાર, વનાક્કમ. આજે ખરેખર વિશેષ દિવસ છે. આજે રાષ્ટ્રપતિ પુતિન અને મને કુડાનકુલમ અણુ પાવર પ્લાન્ટના પ્રથમ યુનિટને સમર્પિત કરવાનું સન્માન મળ્યું છે. હું આ પ્રસંગે હાજર રહેવા બદલ રાષ્ટ્રપતિ પુતિનનો વિશેષ આભારી છું. અને આ પ્રસંગે તમિલનાડુનાં મુખ્યમંત્રી જયલલિતાજી પણ ઉપસ્થિત હોવાથી હું ખુશ છું. મિત્રો, કુડાનકુલમ 1 સમર્પિત કરીને આપણે ભારત-રશિયાના સંબંધોને આગળ ધપાવવા એક વધુ ઐતિહાસિક પગલું લીધું છે. આ યુનિટનું સફળતાપૂર્વક પૂર્ણ થવું આપણા વિશેષ અને વ્યૂહાત્મક સંબંધો કેટલા મજબૂત છે તેનું વધુ એક સુંદર ઉદાહરણ છે. તે આપણી વધતી અને વધુ મજબૂત થતી મૈત્રીની ઉજવણી છે. વળી તે આ ક્ષેત્રમાં આપણી સમજૂતીની શરૂઆત જ નથી. કદાચ તમે જાણતા નથી કે 1000 મેગાવોટનું કુડાનકુલમ 1 યુનિટ ભારતમાં વીજ પાવરનું સૌથી મોટું સિંગલ યુનિટ છે. ભવિષ્યમાં આપણે પરમાણુ વીજ ઉત્પાદનના મહત્ત્વાકાંક્ષી અભિયાનને આગળ ધપાવવા કટિબદ્ધ છીએ. ફ્કત કુડાનકુલમમાં વધુ પાંચ યુનિટ ઊભા કરવાની યોજના છે, જે દરેકની વીજ ઉત્પાદનક્ષમતા 1,000 મેગાવોટ હશે. આપણા સહકારની સફરમાં આપણે સૌથી મોટા પરમાણુ વીજ મથકોનું નિર્માણ કરવાની યોજના ધરાવીએ છીએ. મિત્રો, આજની ઇવેન્ટ ભારત અને રશિયાના ઇજનેરો, વૈજ્ઞાનિકો અને ટેકનિશિયનોની ટીમ માટે ખુશીનો પ્રસંગ છે, સફળતાનો દિવસ છે. અમે તેમની પ્રતિબદ્ધતા અને મહેનતને સલામ કરીએ તથા તેમની મહેનતના ફળ તેમને ચાખવા મળે એ બદલ અભિનંદન પાઠવીએ છીએ. મિત્રો, માનવીય વિકાસની ગાથા ટેકનોલોજીકલ પ્રગતિ અને આર્થિક સમૃદ્ધિમાં વધારા સાથે સંકળાયેલી છે. પણ આપણે બધા જાણીએ છીએ તેમ વિકાસ પર્યાવરણ પર ભારણ વધાર્યા વિના થયો નથી. મેં ભારત માટે એક સ્વપ્ન જોયું છે, જેમાં આપણા આર્થિક વિકાસની સિદ્ધિઓ પૃથ્વી અને પર્યાવરણને અનુકૂળ હશે. તેમાં આપણી ઔદ્યોગિક વૃદ્ધિના એન્જિન સ્વચ્છ ઊર્જા દ્વારા વધુને વધુ સંચાલિત હશે. કુડાનકુલમ 1 ભારતમાં સ્વચ્છ ઊર્જાના ઉત્પાદનમાં વધારો કરવાના સતત પ્રયાસોમાં મહત્ત્વપૂર્ણ પ્રોજેક્ટ છે. તે પર્યાવરણને અનુકૂળ વૃદ્ધિ માટે ભાગીદારીનો નવો માર્ગ પ્રશસ્ત કરવા આપણી સંયુક્ત પ્રતિબદ્ધતાને પણ સૂચવે છે. આદરણીય રાષ્ટ્રપતિ પુતિન, અણુ વીજ ઉત્પાદનમાં આપણા સંયુક્ત પ્રયાસોની સફળતા આપણા સહકારની ગર્વ લેવા જેવી સિદ્ધિ છે. તે આપણા સંબંધની મજબૂતી અને સ્થિરતા જાળવવા આપણી સહિયારી ઇચ્છાને પ્રદર્શિત કરે છે. આ ઉપરાંત તે તમારી અંગત પ્રતિબદ્ધતા, સતત સહકાર અને આપણા સંબંધોની લાક્ષણિકતાને બદલવામાં મજબૂત નેતૃત્વને પણ દર્શાવે છે. આ માટે શ્રી રાષ્ટ્રપતિ હું તમારો આભારી છું. ભારતના લોકો તમારા મહાન રાષ્ટ્ર સાથે સ્વાભાવિક રીતે જોડાયેલા છે અને તમારા લોકો સાથે સરળતાપૂર્વક હળભળી જાય છે. વ્યક્તિગત રીતે જોઈએ તો હું હંમેશા આપણી મૈત્રીની કદર કરું છું. એટલે આજે આપણી મૈત્રી અને આપણા સહકારને વધુ મજબૂત કરવા આપણે આજે સંયુક્તપણે કુડાનકુલમ અણુ પાવર પ્લાન્ટના યુનિટ 1ને સમર્પિત કરીએ છીએ. ભારત-રશિયા વચ્ચેની મૈત્રી કાયમ ટકી રહે તેવી શુભેચ્છા! આ પ્રસંગે મારી સાથે જોડાવા બદલ હું ફરી એક વખત એક્સલન્સી પુતિન તમારો આભાર માનું છું. હું અમારી સાથે ઉપસ્થિત રહેવા બદલ જયલલિતાજીનો આભાર માનું છું. ધન્યવાદ. તમારો ખૂબ ખૂબ આભાર.
પ્રધાનમંત્રીએ સિંધુદુર્ગના ચિપી એરપોર્ટ અને મુંબઈ વચ્ચેની ફ્લાઈટ સેવા શરૂ થવા અંગે ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ કહ્યું હતું કે સિંધુદુર્ગના ચિપી એરપોર્ટ અને મુંબઈ વચ્ચે શરૂ થયેલી નવી ફ્લાઈટ સેવાથી પ્રવાસનને વેગ આપશે અને પ્રદેશમાં કનેક્ટિવિટી વધશે. નાગરિક ઉડ્ડયન મંત્રી શ્રી જ્યોતિરાદિત્ય સિંઘિયાના ટ્વીટને ટાંકીને પ્રધાનમંત્રીએ ટ્વીટ કર્યુઃ “કોંકણ પ્રદેશના અદભૂત લોકો માટે આજે ખાસ દિવસ છે અને આનાથી ખરેખર કનેક્ટિવિટી અને પ્રવાસનને વેગ મળશે.”
બાંગ્લાદેશના વિદેશ મંત્રીએ પ્રધાનમંત્રી સાથે મુલાકાત કરી

બાંગ્લાદેશના વિદેશ મંત્રી મહામહિન ડૉ. એ. કે. અબ્દુલ મોમેને આજે પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રીએ ડૉ. મોમેનની વિદેશ મંત્રી તરીકેની વરણી બદલ શુભેચ્છા પાઠવી અને વિદેશ મંત્રી બનવાની સાથે જ પોતાની પહેલી વિદેશ યાત્રા માટે ભારતને પસંદ કરવા માટે તેમની પ્રશંસા કરી. ડૉ. અબ્દુલ મોમેને પ્રધાનમંત્રીને ભારત અને બાંગ્લાદેશની વચ્ચે દ્વિપક્ષીય સંબંધોમાં હાલમાં થયેલી પ્રગતિથી માહિતગાર કર્યા. પ્રધાનમંત્રીએ આ અવસર પર કહ્યું કે ગત કેટલાક વર્ષોમાં બંને દેશોની વચ્ચેના સંબંધોમાં ઘણી પ્રગતિ થઈ છે. તેમણે બાંગ્લાદેશના પ્રધાનમંત્રી શેખ હસીનાને નવા કાર્યકાળમાં પરસ્પર સંબંધોને આ જ ગતિથી આગળ વધારવા માટે બાંગ્લાદેશની સાથે મળીને કાર્ય કરવા માટે ભારતની પ્રતિબદ્ધતા દર્શાવી.
વડાપ્રધાને બેંગકોકમાં થયેલા વિસ્ફોટની નિંદા કરી

વડાપ્રધાન શ્રી નરેન્દ્ર મોદીએ બેંગકોકમાં થયેલા વિસ્ફોટની ભારે નિંદા કરી છે. તેમણે જણાવ્યું હતું કે, “બેંગકોકમાં થયેલા વિસ્ફોટની હું ઉગ્ર નિંદા કરું છું. હું મૃતકોના પરિવારજનો પ્રત્યે સહાનુભૂતિ પ્રગટ કરું છું અને ઘાયલો જલદી સ્વસ્થ થાય તેવી કામના કરું છું.”
પ્રધાનમંત્રી કાલે મહાત્મા ગાંધીને શ્રદ્ધાંજલિ આપશે

પ્રધાનમંત્રી શ્રી નરેન્દ્ર મોદી ગાંધી જયંતિના અવસર પર રાષ્ટ્રપિતા મહાત્મા ગાંધીને શ્રદ્ધાંજલિ આપવા માટે કાલે (2 ઓક્ટોબર, 2015) સવારે રાજઘાટ જશે. પ્રધાનમંત્રી કાલે ઝારખંડની મુલાકાત લેશે. પ્રધાનમંત્રી ખુંટી સ્થિત જિલ્લા અદાલત માટે 180 કિલોવોટના રૂફટૉપ સૌર સંયંત્રનું ઉદ્ઘાટન કરશે. તેઓ ત્યાર બાદ દુમકામાં પ્રધાનમંત્રી મુદ્રા યોજના અંતર્ગત એક વિશાળ ઋણ શિબિરનું ઉદ્ઘાટન કરશે. પ્રધાનમંત્રી કાલે સાંજે નવી દિલ્હીમાં ‘ઈન્ડિયા ટુડે’ ગ્રુપ દ્વારા આયોજિત થનારા ‘સફાઈગિરી પુરસ્કાર’ સમારોહમાં ભાગ લશે.
પ્રધાનમંત્રી 12મી જાન્યુઆરીએ 25મા રાષ્ટ્રીય યુવા મહોત્સવનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 12મી જાન્યુઆરી, 2022ના રોજ સવારે 11 વાગ્યે પુડુચેરીમાં વીડિયો કોન્ફરન્સિંગ દ્વારા 25માં રાષ્ટ્રીય યુવા મહોત્સવનું ઉદ્ઘાટન કરશે. આ દિવસ, સ્વામી વિવેકાનંદની જન્મજયંતી હોવાથી, રાષ્ટ્રીય યુવા દિવસ તરીકે મનાવવામાં આવે છે. આ ફેસ્ટિવલનો ઉદ્દેશ્ય ભારતના યુવાનોના મનને આકાર આપવાનો અને તેમને રાષ્ટ્ર નિર્માણ માટે એક સંયુક્ત બળમાં પરિવર્તિત કરવાનો છે. તે સામાજિક સંકલન અને બૌદ્ધિક અને સાંસ્કૃતિક એકીકરણની સૌથી મોટી કવાયત છે. તેનો ઉદ્દેશ્ય ભારતની વિવિધ સંસ્કૃતિઓને લાવવા અને તેમને 'એક ભારત, શ્રેષ્ઠ ભારત'ના સંયુક્ત દોરમાં એકીકૃત કરવાનો છે. આ વર્ષે, ઉભરતી કોવિડ પરિસ્થિતિને ધ્યાનમાં રાખીને, ફેસ્ટિવલ વર્ચ્યુઅલ રીતે 12 – 13 જાન્યુઆરી, 2022 દરમિયાન યોજવાનું સુનિશ્ચિત કરવામાં આવ્યું છે. ઉદ્ઘાટન રાષ્ટ્રીય યુવા સમિટ દ્વારા કરવામાં આવશે જેમાં ચાર ઓળખાયેલ થીમ્સ પર પેનલ ચર્ચાઓ થશે. યુવાનોની આગેવાની હેઠળના વિકાસ અને ઉભરતા મુદ્દાઓ અને પડકારોને ઉકેલવા માટે યુવાનોને પ્રોત્સાહિત કરવા માટે, થીમ્સમાં પર્યાવરણ, આબોહવા અને
પ્રધાનમંત્રીએ રાજ્યમાં જલ જીવન મિશન 100 ટકા પૂર્ણ કરવા બદલ ગુજરાતના લોકોના ઉત્સાહની પ્રશંસા કરી

પ્રધાનમંત્રીએ, ગુજરાતના મંત્રી શ્રી ઋષિકેશ પટેલ દ્વારા હર ઘર જલની 100 ટકા પૂર્ણતા અંગેની ટ્વીટનો જવાબ આપતાં, ગુજરાતના લોકોના ઉત્સાહની પ્રશંસા કરી. પ્રધાનમંત્રીએ ટ્વીટ કર્યું; “ગુજરાતના લોકોને ખૂબ ખૂબ અભિનંદન…આ જળ શક્તિ પ્રત્યે લોકોનો ઉત્સાહ દર્શાવે છે.”
પ્રધાનમંત્રીએ નૌકાદળ દિને તેમની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નૌકાદળ દિને પર તેમની શુભેચ્છા પાઠવી હતી. પ્રધાનમંત્રીએ કહ્યું હતું કે, નૌકાદળ દિને નૌકાદળના તમામ કર્મચારીઓ અને તેમના કુટુંબિજનોને શુભેચ્છાઓ. અમે નૌકાદળની મહત્વપૂર્ણ ભૂમિકાને બિરદાવીએ છીએ અને નૌકાદળના કર્મચારીઓની બહાદૂરીને સલામ કરીએ છીએ.
પ્રધાનમંત્રી સવારે 9:30 વાગ્યે ડેફલિમ્પિક્સમાં ભારતની ટુકડી સાથે વાર્તાલાપ કરશે

પ્રધાનમંત્રી શ્રી નરેન્દ્ર મોદી સવારે 9:30 વાગ્યે ડેફલિમ્પિક્સમાં ભારતના ટુકડી સાથે વાર્તાલાપ કરશે. તેમણે કહ્યું કે સમગ્ર ટુકડીએ ઈતિહાસ રચ્યો છે અને દરેક ભારતીયના ચહેરા પર સ્મિત લાવી દીધું છે. પ્રધાનમંત્રીએ ટ્વીટ કર્યું: "સવારે 9:30 વાગ્યે ડેફલિમ્પિક્સમાં ભારતની ટુકડી સાથે વાર્તાલાપ કરવા માટે ઉત્સુક છું. સમગ્ર ટુકડીએ ઇતિહાસ રચ્યો છે અને દરેક ભારતીયના ચહેરા પર સ્મિત લાવી દીધું છે."
રાજ્ય સરકારોને ખાંડના ભાવમાં વધારા પર દેખરેખ રાખવા માટે માલ રાખવાની મર્યાદા લાદવા માટે કેન્દ્ર સરકારની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે તાજેતરમાં ખાંડના ભાવમાં વધારાના વલણને ધ્યાન પર લઈને ખાંડના ડીલરો પર માલ રાખવાની મર્યાદા લાદવા માટે રાજ્ય સરકારોને મંજૂરી આપી છે. કેન્દ્ર સરકારે નોંધ્યું છે કે ખાંડની મિલો પાસે ખાંડનો પર્યાપ્ત જથ્થો ઉપલબ્ધ હોવા છતાં ખાંડના જથ્થાબંધ તેમજ છૂટક ભાવમાં ભારે વધારો થયો છે. સરકારે ખાંડનો ઉપલબ્ધ જથ્થો તેમજ દેશભરમાં ખાંડના બજાર ભાવમાં વધારાને અસર કરતા વિવિધ પરિબળો ધ્યાન પર લીધાં હતાં. ખાંડના ભાવમાં ફુગાવાના વલણ પર દેખરેખ રાખવા માટે તેમજ જથ્થાબંધ અને છૂટક વિક્રેતાઓ દ્વારા કરવામાં આવતી સંગ્રહખોરી ઘટાડવા માટે ખાંડને માલ રાખવાની મર્યાદા હેઠળ લાવવાની તાત્કાલિક જરૂર વર્તાઈ છે. કેન્દ્ર સરકારના આ નિર્ણયને પગલે રાજ્ય તેમજ કેન્દ્રિય એજન્સીઓ ખાંડનો માલ ભરવાની મર્યાદા લાદી શકશે અને ખાંડના પુરવઠા, વિતરણ, સંગ્રહ અને વેપાર પર નિયમન લાગુ કરીને ખાંડના ભાવમાં અયોગ્ય વધારો દૂર કરીને વાજબી ભાવે લાવી શકશે.
પ્રધાનમંત્રીએ કાદરી ગોપાલનાથના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આજે કર્ણાટક સંગીતના વરિષ્ઠ સંગીતકાર શ્રી કાદરી ગોપાલનાથના નિધન પર શોક વ્યક્ત કર્યો હતો. એમણે કહ્યું, “અદ્વિતીય કાદરી ગોપાલનાથ ઉત્કૃષ્ટતાના પ્રતીક હતા. પોતાની અનન્ય લગન અને પ્રતિભાના બળથી એમણે કર્ણાટક સંગીતમાં મહત્વપૂર્ણ યોગદાન આપ્યું હતું. એમનું સંગીત બધા મહાદ્વિપોમાં લોકપ્રિય હતું. એમના નિધનથી અપાર દુઃખ થયું છે. એમના પરિવારજનો અને પ્રશંસકો સાથે મારી સંવેદના વ્યક્ત કરું છું.”
પ્રધાનમંત્રીએ નાઇટ્રોજન પ્લાન્ટને ઓક્સિજન પ્લાન્ટમાં પરિવર્તિત કરવાની પ્રક્રિયાની સમીક્ષા કરી

કોવિડ–19ની પ્રવર્તમાન પરિસ્થિતિમાં મેડિકલ ઓક્સિજનની જરૂરિયાતને ધ્યાનમાં રાખતાં ભારત સરકાર ઓક્સિજનનું ઉત્પાદન કરવા માટે હાલના નાઇટ્રોજન પ્લાન્ટને ઓક્સિજન પ્લાન્ટમાં પરિવર્તિત કરવાની શક્યતા ચકાસી રહી છે. જ્યાં હાલમાં નાઇટ્રોજન પ્લાન્ટ છે તેવા સંભવિત ઉદ્યોગો ઓક્સિજનના ઉત્પાદન માટે ઉપયોગમાં લઈ શકાય તે નિશ્ચિત કરાશે. પ્રધાનમંત્રીએ યોજેલી બેઠકમાં વર્તમાન પ્રેસર સ્વિંગ એડસોર્પ્શન (પીસએ) નાઇટ્રોજન પ્લાન્ટને ઓક્સિજનમાં પ્લાન્ટમાં તબદીલ કરવા અંગે ચર્ચા કરાઈ હતી. નાઇટ્રોજન પ્લાન્ટમાં કાર્બન મોલેક્યુલર સિવી (સીએમએસ)નો ઉપયોગ થતો હોય છે જ્યારે ઓક્સિજનના ઉત્પાદન માટે ઝિયોલાઇટ મોલેક્યુલર સિવી (ઝેડએમએસ)નો ઉપયોગ થાય છે. આથી જ ઝેડએમએસને સ્થાન સીએમએસ અને ઓક્સિજન એનલાઇઝર, કન્ટ્રોલ પેનલ સિસ્ટમ, ફ્લો વાલ્વ જેવા કેટલાક પરિવર્તન હાથ ધરીને નાઇટ્રોજન પ્લાન્ટને ઓક્સિજનના ઉત્પાદનમાં પરિવર્તિત કરી શકાય છે. વિવિધ ઉદ્યોગો સાથે મસલત કર્યા બાદ એવા 14 ઉદ્યોગો નિશ્ચિત કરાયા છે જ્યાં પ્લાન્ટને પરાવર્તિત કરવાની પ્રક્રિયા ચાલી રહી છે. આ ઉપરાંત ઉદ્યોગના એસોસિયેશનની મદદથી વધુ 37 નાઇટ્રોજન પ્લાન્ટ પણ નિશ્ચિત કરાયા છે. નાઇટ્રોજન પ્લાન્ટને ઓક્સિજનના ઉત્પાદન માટે કાં તો નજીકની હોસ્પિટલમાં લઈ જવાશે અથવા તો જો પ્લાન્ટને શિફ્ટ કરવા અનુકૂળ નહીં હોય તો તેનો ઉપયોગ સ્થળ પર જ ઓક્સિજનના ઉત્પાદન માટે કરાશે જેને વિશેષ વેસેલ્સ/સિલિન્ડર મારફતે ટ્રાન્સપોર્ટ કરાશે. પ્રધાનમંત્રીના મુખ્ય સચિવ, કેબિનેટ સચિવ, ગૃહ સચિવ, માર્ગ, વાહન વ્યવહાર અને હાઇવેના સચિવ તથા અન્ય વરિષ્ઠ અધિકારીઓએ આ બેઠકમાં હાજરી આપી હતી.
છ નવી આઈઆઈટીની સ્થાપના અને તેને કાર્યાન્વિત કરવા તેમજ આ આઈઆઈટીની 1860ના સોસાયટીઓના રજીસ્ટ્રેશનના કાયદા હેઠળ રજીસ્ટર્ડ સોસાયટી તરીકે સ્થાપના કરવાને કેન્દ્રીય કેબિનેટની સૈદ્ધાંતિક મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય કેબિનેટે આંધ્ર પ્રદેશ, છત્તીસગઢ, ગોવા, જમ્મુ, કેરળ અને કર્ણાટકમાં છ નવી ઈન્ડિયન ઈન્સ્ટિટયુટ ઓફ ટેકનોલોજી સ્થાપવવા માટેની મંજૂરી આપી છે. કેબિનેટ વધુમાં આ સંસ્થાઓની સ્થાપના માટે 1961ના ધી ઈન્સ્ટિટયુટ ઓફ ટેકનોલોજી એક્ટમાં સુધારો કરવામાં ન આવે ત્યાં સુધી આ સંસ્થાઓને કાયદસરનો દરજ્જે બક્ષવા માટે, આ આઈઆઈટીને કાર્યાન્વિત કરવા આરંભમાં 1860ના સોસાયટીઝ રજીસ્ટ્રેશન કાયદા હઠેળ સોસાયટીની રચના કરવા માટેની મંજૂરી પણ આપી છે. પ્રત્યેક નવી આઈઆઈટીમાં એનાં પ્રથમ વર્ષમાં કામચલાઉ ધોરણે 180 વિદ્યાર્થીઓને પ્રવેશ અપાશે જે વધીને બીજા વર્ષે 450 અને એના સંચાલનના ત્રીજા વર્ષે વધીને 928 (840 અન્ડર ગ્રેજ્યુએટ, 80 પોસ્ટ ગ્રેજ્યુએટ અને 8 પીએચડી) થશે. આ આઈઆઈટીના સંચાલન માટેનો કુલ ખર્ચ રૂ 1,411.80 કરોડ છે અને એ 2015-16થી 2018-19માં દરમિયાન કરવામાં આવશે. નવી આઈઆઈટીનું એની શરૂઆતનાં ત્રણ વર્ષના ગાળા દરમિયાન ચોથા વર્ષમાં એને એના કાયમી સંકૂલમાં ખસેડવામા ન આવે ત્યાં સુધી એના કામચલાઉ સંકૂલોમાંથી સંચાલન કરવામાં આવશે. પાશ્વભૂમિ છ નવી આઈઆઈટીની સ્થાપના માટેની હાલની મંજૂરી, એની ૧૮૬૦ના મંડળીઓના રજીસ્ટ્રેશનના કાયદા હેઠળ સોસાયટી તરીકે રજીસ્ટ્રેશન માટે આપવામાં આવી છે, કારણ કે નવી આઈઆઈટી તરીકે એની કાયદેસરની સંસ્થા તરીકે રચના કરવામાટે છ નવી આઈઆઈટી તરીકે એની વિધિવત સ્થાપના કરવા આઈટી એકટ,૧૯૬૧માં સુધારો કરતું વિધેયક સંસદમાં પસાર થવામાં થોડો સમય લાગશે. ૧૯૬૧ના આઈટી એકટમાં, નવી આઈઆઈટીની સ્થાપના કરવા માટેની કોઈ જોગવાઈ નથી.આ કાયદો ઘડાયા પછી સ્થાપવવામાં આવેલી પ્રત્યેક નવી આઈઆઈટી માટે આ કાયદામાં સુધારો કરવાનું જરૂરી બન્યુ હતું. આ બાબતને ધ્યાનમાં લેતાં, નવી આઈઆઈટીની, સોસાયટી રચીને સ્થાપના કરવાનું યોગ્ય છે, કારણ કે આ નવી આઈઆઈટીમાં ૨૦૧૫-૧૬ના શૈક્ષણિક વર્ષમાં વિદ્યાર્થીઓને પ્રવેશ આપવા અગાઉ, નવી આઈઆઈટી સ્થાપના માટેની જોગવાઈ કરવા ૧૯૬૧ના આઈટી કાયદામાં સુધારા કરવાનું શકય નથી.
પ્રધાનમંત્રી શ્રી નરેન્દ્ર મોદીએ અમેરિકી સાંસદ સભ્ય જ્હોન લેવિસના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ અમેરિકી સાંસદ જ્હોન લેવિસના નિધન પર શોક વ્યક્ત કર્યો છે. પ્રધાનમંત્રીએ એક ટવીટમાં કહ્યું, “નાગરિક અધિકાર, અહિંસા અને ગાંધીવાદી મૂલ્યોની હિમાયત કરનાર અમેરિકી સાંસદ જ્હોન લેવિસના નિધન પર અમે શોક વ્યક્ત કરીએ છીએ. નાગરિક અધિકારો અને મુલ્યોની હિમાયત કરનાર જ્હોન લેવિસ અમને કાયમ પ્રેરણા આપશે.”
મંત્રીમંડળે કેન્દ્ર શાસિત પ્રદેશ દાદરા અને નગર હવેલીનાં સિલવાસા ખાતે મેડિકલ કોલેજની સ્થાપના કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષતામાં મંત્રીમંડળે કેન્દ્ર શાસિત પ્રદેશ દાદરા અને નગર હવેલીનાં સિલવાસા ખાતે મેડિકલ કોલેજની સ્થાપનાં કરવા માટે મંજૂરી આપી છે. મુખ્ય વિશેષતાઓ: કેન્દ્ર શાસિત પ્રદેશ દાદરા અને નગર હવેલીનાં સિલવાસા ખાતે મેડિકલ કોલેજ સ્થાપવામાં રૂ. 189 કરોડનો ખર્ચ થશે, જે બે વર્ષમાં વહેંચાશે. વર્ષ 2018-19માં રૂ. 114 કરોડ અને વર્ષ 2019-20માં રૂ. 75 કરોડનો ખર્ચ થશે. આ કોલેજમાં 150 વિદ્યાર્થીઓને સમાવાશે. આ પ્રોજેક્ટ વર્ષ 2019-20માં પૂરો થશે અને તેનું બાંધકામ તથા મૂડી ખર્ચ મેડિકલ કાઉન્સિલ ઑફ ઈન્ડિયા (એમસીઆઈ)ના ધોરણો મુજબ અને આરોગ્ય તથા પરિવાર કલ્યાણ મંત્રાલયનાં માર્ગદર્શન હેઠળ હાથ ધરવામાં આવશે. મેડિકલ કોલેજનો વાર્ષિક રિકરીંગ ખર્ચ કેન્દ્ર શાસિત પ્રદેશની અંદાજપત્રિય જોગવાઈઓમાં સમાવવામાં આવશે. 14 (જેએસ) લેવલની 21 કે તેથી વધુ નિયમિત પોસ્ટ ઉભી કરવામાં આવશે, જેમાં (શૈક્ષણિક અને બિન શૈક્ષણિક સહિત) 357 નિયમિત પોસ્ટ ઉભી કરવામાં આવશે, જેની ભલામણ સ્થાપના ખર્ચ સમિતિ (સીઇઇ) દ્વારા કરવામાં આવી છે. લાભઃ આ મંજૂરી મળવાથી ડૉક્ટરોની ઉપલબ્ધિ વધશે અને ડૉક્ટરોની તંગી દૂર થશે. આનાથી બે કેન્દ્ર શાસિત પ્રદેશોના વિદ્યાર્થીઓ માટે તબીબી શિક્ષણની તકો વધશે. આનાથી જિલ્લા હોસ્પિટલોની હાલની માળખાગત સુવિધાઓનો ઉત્તમ ઉપયોગ થશે અને બે કેન્દ્ર શાસિત પ્રદેશોના તથા નજીકના વિસ્તારોના લોકો માટે ત્રીજા તબક્કાની સ્વાસ્થ્ય સુવિધાઓની સ્થિતિ સુધરશે. આ મેડિકલ કોલેજથી વિદ્યાર્થીઓને અને ખાસ કરીને બે કેન્દ્ર શાસિત પ્રદેશોના આદિવાસી અને ગ્રામીણ વિસ્તારોના લોકોને લાભ થશે.
હવામાન અને જળવાયુના ચોક્કસ પૂર્વાનુમાન માટે એકીકૃત મોડલ ભૂ-પ્રણાલી મોડલિંગ પર મૂળ ભાગીદારી માટે સંઘ સહાયતા સમજૂતી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે હવામાન અને જળવાયુની બાબતમાં ચોક્કસ પૂર્વાનુમાન માટે ભૂ-પ્રણાલી એકીકૃત મોડલ (યૂએમ) વિકસીત કરવામાં સહયોગ હેતુ પૃથ્વી-વિજ્ઞાન મંત્રાલયના ભૂ-પ્રણાલી વિજ્ઞાન સંગઠન (ઈએસએસઓ-એમઓઈએસ) દ્વારા બ્રિટનના હવામાન કાર્યાલય (યુકેએમઓ), કોરિયા હવામાન વિજ્ઞાન પ્રશાસન (કેએમએ) અને હવામાન વિજ્ઞાન બ્યૂરો તેમજ રાષ્ટ્રમંડળ વૈજ્ઞાનિક ઔદ્યોગિક તથા અનુસંધાન સંગઠન (સીએસઆઈઆરઓ)ના માધ્યમથી ઓસ્ટ્રેલિયાના રાષ્ટ્રમંડળની સાથે થયેલા સંઘ સહાયતા સમજૂતીને મંજૂરી આપી દીધી છે. પૃથ્વી-વિજ્ઞાન મંત્રાલય એકીકૃત મોડલ સંઘ સહાયતા માટે સદસ્યના રૂપમાં પાઉન્ડ 100,000 (એક સો હજાર પાઉન્ડસ સ્ટરલિંગ)ની વાર્ષિક સહયોગ રાશિ આપશે. ભૂ-પ્રણાલી મોડલિંગ અને મૌસમ તથા જળવાયુના પૂર્વાનુમાનના ક્ષેત્રમાં વૈજ્ઞાનિક પડકારો પર હળીમળીને કાર્ય કરવાની પ્રણાલી માટે આ સમજૂતી કરાર (એમઓયૂ)થી ભારતીય વૈજ્ઞાનિક તેમજ શિક્ષાવિદને લાભ થશે. આ એમઓયૂથી વૈજ્ઞાનિક સંસાધનના આદાન-પ્રદાન થવાની સાથે જ આ વિશેષ રૂપથી ભારતીય હવામાન ક્ષેત્રમાં હવામાન તથા જળવાયુના પૂર્વાનુમાન માટે ભૂ-પ્રણાલી મોડલિંગના વિકાસ અને સુધાર માટે જ્ઞાન વધારવામાં પણ આ સહાયક થશે. એમઓયૂ પર જાન્યુઆરી – 2016માં હસ્તાક્ષર થવાની સંભાવના છે જેનાથી ભારત ઈએસએસઓ-એનસીડબલ્યૂએફ દ્વારા ચોથી મહત્વપૂર્ણ યૂએમ ભાગીદારી બની જશે અને યૂએમ પ્રૌદ્યોગિકી તથા વૈજ્ઞાનિક વિકાસમાં સહયોગ કરશે. સમજૂતી અંતર્ગત મૂળ ભાગીદારી સામાન્ય શાસન સંરચના અંતર્ગત કાર્ય કરશે અને પ્રાથમિકતાવાળા કાર્યો અને સંસાધનોની ગતિશીલતાની સાથે સંયુક્ત વિકાસ કાર્યક્રમની યોજના અને ડિઝાઈન માટે રણનીતિ નક્કી કરશે. એમઓયૂની વિસ્તૃત જાણકારી આ પ્રકારે છેઃ • ઈએસએસઓ-એમઓઈએસ વિભિન્ન આકાશીય અને અસ્થાયી પાયા પર હવામાન અને જળવાયુનું પૂર્વાનુમાન કરે છે. હવામાનને સમજવા અને પૂર્વાનમાન, જળ ચક્ર અને જળવાયુ પરિવર્તન તેમજ આમાં સામેલ જટિલતાઓને જોતા આ અગ્રણી ક્ષેત્રોમાં પૂર્વાનુમાનની ક્ષમતાને વધારવામાં સામાજિક પ્રાસંગિકતા, અનુસંધાન અને વિકાસ માટે પરસ્પર હિતના સહયોગાત્મક અનુસંધાન માટે મંત્રાલય નિયમિત રૂપથી વિભિન્ન આંતરરાષ્ટ્રીય સંગઠનોની સાથે કાર્ય કરે છે. • યૂકેએમઓ, કેએમઓ અને સીએમઆઈઆરઓના એકીકૃત મોડલ સંઘ સહાયતામાં હવામાન અને સંબંધિત વિજ્ઞાનના સામાન્ય હિત સાથે જોડાયેલ છે. આ હવામાન અને જળવાયુ પરિવર્તમાનના પૂર્વાનુમાન માટે ભૂ-પ્રણાલી મોડલિંગના ક્ષેત્રમાં વધતી જટિલતાઓ અને પરસ્પર હિતની ઓળખ કરે છે. સંઘ સહાયતા દ્વારા સમાનતા, પારસ્પરિકતા અને પરસ્પર હિતના આધાર પર વૈજ્ઞાનિક સંસાધનો, વિશેષજ્ઞતાઓ, જાણે કેવી રીતે અને તકનીકી જાણકારીનું આદાન-પ્રદાન સંભવ છે. પૃષ્ઠભૂમિ યૂએમ હવામાન અને જળવાયુના નિર્બાધ પૂર્વાનુમાનના ઉભરતા આદર્શ પર આધારિત છે. ભૂ-વિજ્ઞાન મંત્રાલય અંતર્ગત રાષ્ટ્રીય મધ્યમ અવધિ હવામાન પૂર્વાનુમાન કેન્દ્ર (ઈએસએસઓ-એનસીએમઆરડબલ્યૂએ) રાષ્ટ્રીય હવામાન મિશન કાર્યક્રમ અંતર્ગત હવામાનના પૂર્વાનુમાનના લિધે ચોક્કસ યૂએ પ્રણાલી વિકસિત કરવા પર ધ્યાન કેન્દ્રિત કરાઈ રહી છે. જોકે યૂકેએમઓ અને ઈએસએસઓ-એમઓઈએસ વર્ષ 2008થી સંયુક્ત રૂપથી યૂએમ મોડલિંગ પ્રણાલી પર કાર્ય કરી રહી છે. પરંતુ યૂએમ પ્રણાલીના બધા આંતરરાષ્ટ્રીય ભાગીદારોની વચ્ચે સંયુક્ત વિકાસ કાર્યક્રમો દ્વારા સહયોગાત્મક ભાગીદારીને વધુ પ્રોત્સાહિત કરવાની આવશ્યકતા છે. સંઘ સહાયતા સમજૂતી દ્વારા ભારતે ચોથા મૂળ યૂએમ ભાગીદાર બનવાનો પ્રસ્તાવ કર્યો છે.